Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: Alkotmánybíróságról szóló 1989. évi XXXII. törvény
Paragraph Index: 1756

Alkotmánybíróságról szóló 1989. évi XXXII. törvény (a továbbiakban: Abtv.) 38. §-a alapján — az eljárás felfüggesztése mellett kezdeményezte a Miháld Község Önkormányzatának Képviselõ-testülete által a szociális természetbeni és személyes gondoskodást nyújtó ellátások helyi szabályairól alkotott 7/2000. (V. 5.) számú önkormányzati rendelet (a továbbiakban: Ör.) 8. § (1) bekezdése alkotmányellenességének megállapítását és megsemmisítését. Indítványozta továbbá azt is, hogy az Alkotmánybíróság határozatában mondja ki azt is, hogy az Ör. vitatott rendelkezése a per tárgyát képezõ ügyben nem alkalmazható. Az Ör. vitatott 8. § (1) bekezdése a következõ rendelkezést tartalmazza: „(1) Az ápolási díj összege az Sztv. 41. § (1) bekezdésében szabályozott esetben a nyugdíjminimum 100 §-a. Az Sztv. 41. § (2) bekezdése alapján megállapított ápolási díj összege a nyugdíjminimum 60%-a, a megállapítás feltétele, hogy a gondozott családjában az egy fõre esõ havi nettó jövedelem nem éri el az öregségi nyugdíjminimum 80%-át.” Az indítványozó álláspontja szerint ez a rendelkezés azért alkotmányellenes, mert az ápolási díj megállapíthatóságát nem az ápolást végzõ személy, hanem a gondozott jövedelmi viszonyaitól teszi függõvé.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes